
ব্র্যাক দাবা দল
১৯ জানুয়ারি, ২০১৮ ০০:০০
ক্রীড়া প্রতিবেদক : দেশে আন্ত বিশ্ববিদ্যালয় দাবায় রানার্স-আপ হওয়া ব্র্যাক বিশ্ববিদ্যালয় দাবা দল এবার দেশের বাইরে যাচ্ছে আন্ত বিশ্ববিদ্যালয় টুর্নামেন্ট খেলতে। মালয়েশিয়ায় ২১ জানুয়ারি থেকে শুরু হচ্ছে ২২তম আন্তর্জাতিক আন্ত বিশ্ববিদ্যালয় দাবা। ব্র্যাক দল সেরা পাঁচে থাকার লক্ষ্য নিয়ে খেলতে যাচ্ছে এই টুর্নামেন্টে। গ্র্যান্ড মাস্টার নিয়াজ মোরশেদের অধীনে তৈরি হয়েছে দলটি। সাত দিনের আসরেও নিয়াজ থাকবেন তাদের সঙ্গে। দলের দাবাড়ুদের প্রত্যেকেই আন্তর্জাতিক রেটিংধারী। বিশ্ববিদ্যালয়ের শিক্ষক শামস উদ দোহা দ্বিতীয়বার মাস্টার্স করার সুবাদে আছেন এই দলে। দাবায় শীর্ষপর্যায়ে খেলার অভিজ্ঞতা আছে। প্রিমিয়ার লিগে চ্যাম্পিয়ন হওয়া দল বেঙ্গল চেস ক্লাবের অধিনায়ক ছিলেন।

